Jamie Bryson

Is gníomhaí dílseach aitheanta agus blagálaí é Jamie Bryson (a rugadh ar an 4 Eanáir 1990 i nDomhnach Daoi, in Ultaibh) Tharraing sé aird na meán ar dtús mar dhuine mór le rá in agóidí na mbratach ag Halla na Cathrach, i mBéal Feirste.  Is údar ceithre leabhar é agus is eagarthóir é ar an Unionist Voice, nuachtlitir mhíosúil aontachtach agus ar shuíomh gréasáin. Reáchtálann sé gnó comhairleoireachta freisin, a dhíríonn ar chaidreamh poiblí i measc dílseoirí, obair dlí agus abhcóideacht.

Gníomhaíochtaí luatha

Rugadh Bryson, sa bhliain 1990 do David agus Louise Bryson. Dar le Bryson, bhí sé "páirteach i ndílseachas" óna "laethanta scoile ". Tháinig sé ar aird an phobail ar dtús mar leaschathaoirleach an chumainn an North Down Somme Society, ina raibh sé i gceannas ar ghearáin go raibh an  Royal British Legion (RBL) ag eisiamh an chumainn ó rannpháirtíocht in imeachtaí an Lae Cuimhneacháin, mar gheall ar an naisc a líomhnaíodh a bhí acu le paraimíleataigh dílseachta. Tuairiscíodh go raibh an RBL chomh mór sin i gcoinne rannpháirtíocht an North Down Somme Society, gur thug sé rabhadh go “siúlfadh sé amach” ("walk away") ó imeachtaí dá bhfreastalódh an grúpa orthu.  Rinneadh oibrí comhtháthaithe óige de, agus i mí na Nollag 2010 chabhraigh sé le páirtí polaitíochta Community Partnership a bhunú. Sheas sé don pháirtí i mBeannchar Thiar i dtoghcháin áitiúla Thuaisceart Éireann 2011, ach níor bhfuair ach 167 vóta agus níor toghadh é.

Sa bhliain 2011, bhí Bryson gníomhach i bhfeachtas i gcoinne leithdháileadh maoinithe Shíocháin III de chuid Chomhairle Buirge an Dúin Thuaidh, trínar bhuail sé le Martin McGuinness.

Go luath sa bhliain 2012, ciontaíodh é as bata insínte a iompar, rud a dúirt sé a bhí le haghaidh a chosanta féin ó mhangairí drugaí, a raibh feargach mar gheall ar a ról mar ghníomhaí pobail. Níos déanaí sa bhliain sin, d'fhoilsigh sé The First Shades of God, leabhar a d'áitigh gur chóir do shéipéil dul in oiriúint do chultúr an phobail.

 Tagairtí 

Catagóir:Daoine a rugadh i 1990
Catagóir:Daoine beo
Catagóir:Daoine as Contae an Dúin
Catagóir:Aontachtaithe Éireannacha